M. G. Ramachandran

**Maruthur Gopala Ramachandran** (17 Januari 1917 - 24 Disember 1987),  yang lebih dikenali dengan singkatan namanya **M.G.R.** dan gelaran **Makkal Thilagam**/**Puratchi Thalaivar**, ialah seorang pelakon, ahli politik, dan dermawan India yang berkhidmat sebagai Ketua Menteri Tamil Nadu dari tahun 1977 hingga kematiannya pada tahun 1987. Beliau ialah pengasas dan bekas setiausaha agung All India Anna Dravida Munnetra Kazhagam. On 19 March 1988, M.G.R. was posthumously awarded the Bharat Ratna, India's highest civilian honour. M.G.R. is regarded as one of the most influential politicians of post-independence India. Selain daripada bidang politik, sebagai seorang tokoh filem, beliau memenangi Anugerah Filem Kebangsaan, tiga Anugerah Filem Negeri Tamil Nadu, dan tiga Anugerah Filmfare Selatan.

Beliau ialah ikon kebudayaan di negeri ini dan dianggap sebagai pelakon paling berpengaruh di pawagam Tamil..Semasa zaman mudanya, M.G.R. dan abangnya M. G. Chakrapani menyertai sebuah kumpulan drama untuk menyara keluarga mereka. Dipengaruhi oleh idealisme Gandhian, M.G.R. menyertai Kongres Kebangsaan India. Selepas beberapa tahun berlakon dalam pementasan, beliau membuat penampilan sulung dalam filem pada tahun 1936 menerusi filem Sathi Leelavathi dalam peranan pembantu. Menjelang akhir tahun 1940-an, beliau telah beralih kepada watak utama. M.G.R. merupakan salah satu daripada "tiga nama terbesar dalam sinema Tamil", bersama Sivaji Ganesan dan Gemini Ganesan.Sivaji Ganesan cemerlang dalam filem-filem berunsur drama, Gemini Ganesan dikenali dengan filem-filem romantiknya, manakala M.G.R. pula terkenal sebagai hero aksi.

M.G.R. menjadi ahli Dravida Munnetra Kazhagam (DMK) yang dipimpin oleh C. N. Annadurai dan naik pangkat dalam parti tersebut, menggunakan popularitinya sebagai bintang filem untuk membina asas politik. Pada tahun 1972, tiga tahun selepas kematian Annadurai, beliau meninggalkan DMK sebagai bendaharinya, yang ketika itu dipimpin oleh M. Karunanidhi yang dilantik sebagai ketua menteri olehnya, untuk menubuhkan partinya sendiri—All India Anna Dravida Munnetra Kazhagam (AIADMK).Lima tahun kemudian, M.G.R. memimpin Gabungan pimpinan AIADMK meraih kemenangan dalam pilihan raya 1977, sekali gus menewaskan DMK. Beliau menjadi Ketua Menteri Tamil Nadu, merupakan pelakon filem pertama yang dilantik sebagai ketua menteri di India. Kecuali bagi tempoh peralihan selama empat bulan pada tahun 1980, apabila pemerintahannya digulingkan oleh kerajaan India yang dipimpin oleh Indira Gandhi, beliau kekal sebagai ketua menteri sehingga kematiannya pada tahun 1987, dan mengetuai AIADMK memenangi dua lagi pilihan raya pada tahun 1980 dan 1984.

Pada Oktober 1984, M.G.R. telah disahkan menghidap Kegagalan ginjal akibat Penyakit kencing manis. Beliau meninggal dunia pada 24 Disember 1987 di kediamannya, M.G.R. Thottam di Ramapuram, selepas mengalami sakit yang berpanjangan.mAutobiografi Ramachandran *Naan Yaen Piranthaen* (*Mengapa Saya Dilahirkan*) diterbitkan pada tahun 2003 dalam dua jilid. 

## Kehidupan awal dan latar belakang
M.G.R. dilahirkan di Nawalapitiya, Daerah Kandy, British Ceylon (Sri Lanka) dalam sebuah keluarga berketurunan Malayali kepada pasangan Melakkath Gopalan Menon dan Maruthur Satyabhama dari Palakkad, yang kini terletak dalam negeri Kerala, India moden. Ibu bapanya merupakan kaum Nair dari daerah Palakkad. M.G.R. turut mendakwa dirinya berketurunan Tamil Kongu Vellalar, yang nenek moyangnya telah berhijrah dan menetap di Kerala sejak berabad-abad lalu serta menjadi sebahagian daripada komuniti Nair.

Gopalan Menon meninggal dunia ketika M.G.R. baru berusia dua setengah tahun. Tidak lama selepas kematian bapanya, kakaknya juga meninggal dunia akibat masalah kesihatan. Ibunya terpaksa berjuang sendirian untuk membesarkan M.G.R. dan abangnya. Beliau mengambil keputusan untuk pulang ke India dan kembali ke Kerala, namun gagal mendapatkan sokongan daripada sanak saudaranya. Dengan bantuan Velu Nair dari Kumbakonam, Satyabhama berjaya memasukkan kedua-dua anak lelakinya ke sekolah.

Di sekolah lah M.G.R. memulakan kerjaya lakonannya dengan menyertai kumpulan drama Boys Company. Beliau mengambil bahagian secara aktif dan penuh minat dalam program latihan intensif yang dijalankan oleh kumpulan tersebut, meliputi bidang nyanyian, tarian, pertarungan pedang, sebutan bahasa, dan latihan ingatan.

Cabaran yang dihadapi oleh beliau semasa kehidupan awal dan zaman kanak-kanaknya memainkan peranan penting dalam membentuk perwatakan dan kerjaya politiknya. Selepas tempoh singkat berlakon di luar negara dengan bantuan Madras Kandasamy Mudaliar, di mana beliau pernah melakonkan watak wanita, beliau kembali ke India, menyertai semula kumpulan Boys Company, dan mula membawa watak utama buat pertama kalinya.

Pada peringkat awal kehidupannya, M.G.R. merupakan seorang penganut Hindu yang taat dan seorang pemuja Dewa Murugan serta dewa kegemaran ibunya, Dewa Guruvayurappan. Selepas menyertai DMK, beliau berubah menjadi seorang rasionalis..

Perkahwinan pertama M.G.R. adalah dengan Chitarikulam Bargavi, yang juga dikenali sebagai Thangamani, namun beliau meninggal dunia awal akibat penyakit. Beliau kemudiannya berkahwin buat kali kedua dengan Satyanandavati, yang juga meninggal dunia tidak lama selepas perkahwinan mereka akibat batuk kering (tuberkulosis).M.G.R. tidak mempunyai anak kandung daripada mana-mana perkahwinannya.

## Kerjaya Lakonan

Ramachandran membuat penampilan sulung dalam filem pada tahun 1936 menerusi filem Sathi Leelavathi, yang diarahkan oleh Ellis R. Dungan, seorang pengarah filem kelahiran Amerika. Secara umumnya membintangi filem bergenre romantik atau aksi, Ramachandran mendapat kejayaan besar dalam filem tahun 1950 yang ditulis oleh M. Karunanidhi. Tidak lama kemudian, beliau meraih populariti menerusi filem Malaikkallan pada tahun 1954. Beliau turut berlakon sebagai hero dalam filem Tamil pertama yang menggunakan Gevacolor sepenuhnya, iaitu Alibabavum 40 Thirudargalum pada tahun 1955. Pada tahun 1972, beliau memenangi Anugerah Filem Kebangsaan bagi Pelakon Lelaki Terbaik menerusi filem Rickshawkaran.

Filem pecah panggung beliau pada tahun 1973, Ulagam Sutrum Valiban, memecahkan rekod kutipan filem-filem beliau sebelum ini. Ia merupakan salah satu daripada beberapa filem pada zaman itu yang menjalani penggambaran di luar negara. Filem tersebut dirakam di Singapura, Malaysia, Thailand, Hong Kong dan Jepun. Kerjaya lakonannya berakhir pada tahun 1987 dengan filem terakhirnya Ullagam Suthi Paru, di mana beliau tetap berlakon walaupun telah disahkan menghidap kegagalan buah pinggang.

## Dalam budaya popular
* Iruvar (1997) arahan Mani Ratnam adalah berdasarkan persaingan antara MGR dan M. Karunanidhi. Pelakon Malayalam, Mohanlal, melakonkan watak Anandan (yang mewakili MGR).
* Dalam siri penstriman Queen (2019), Indrajith Sukumaran membawakan watak G. M. Ravichandran (adaptasi fiksyen kepada M.G.R.).
* Dalam filem Thalaivii (2021), watak MGR dilakonkan oleh Arvind Swamy.
## Rujukan

## Pautan luar

* 
* M.G. Ramchandran: Jewel of the Masses
* The Hindu – Politics and Suicides in TN 
*  All about Dr MGR 
*  MGR Memorial Charitable Trust
* MGR monthly magazine+News portal
* Kandy-born Actor-Politico "MGR" Reigned Supreme in Tamil Nadu Cinema and Politics-by D.B.S. Jeyaraj
*